el el el el el id el el el el el el el el el en en el el el el el el el el el el el el el el el el el el el el el el el el el en el el en el el en el el en el el el
«Ντροπή για τη χώρα να έχουμε κυβέρνηση που δεν σέβεται τα όνειρα της νέας γενιάς και τον κόπο των νοικοκυριών», σχολίασε, επαναλαμβάνοντας τη δέσμευση του πως ο ΣΥΡΙΖΑ θα καταργήσει την Ελάχιστη Βάση Εισαγωγής και πως αν μέχρι του χρόνου τέτοιο καιρό ο ΣΥΡΙΖΑ ξαναβρεθεί σε θέση ευθύνης «θα αποκαταστήσουμε αυτή την αδικία -τα παιδιά που κόπηκαν φέτος θα έχουν του χρόνου τη δυνατότητα να καταθέσουν μηχανογραφικά με τους φετινούς βαθμούς για να περάσουν στις σχολές που επιθυμούν να περάσουν».
Ο κ. Τσίπρας ανέφερε ότι «η κυβέρνηση διαχειρίζεται με πολύ μεγάλη ελαφρότητα μια πολύ σημαντική υγειονομική κρίση και αναδεικνύει μέσα από την παιδαριώδη διαχείριση μια σειρά από αντιφάσεις που δεν κρύβονται», είπε.
Ο ΑΛέξης Τσίπρας επισκέφθηκε τη Δυτική Λέσβο και τον Μεσότοπο και είχε συνάντηση με τον Ταξιάρχη Βέρρο.
Η κυβέρνηση έχει λάθος στρατηγική στα ελληνοτουρκικά, στρατηγική αμηχανίας, απραξίας και εσωτερικών διαφωνιών και αντιφάσεων. Δεν μπορείς να συναινείς η ΕΕ να ανοίγει δρόμους στην Τουρκία χωρίς να παίρνεις κάτι από αυτό. Είχα ζητήσει ένα νέου τύπου Ελσίνκι, να συναινέσουμε στην ειδική σχέση που θέλει η Τουρκία με την ΕΕ μέσω της τελωνειακής ένωσης, μόνο εάν η Τουρκία δεσμευθεί για Χάγη για τη διαφορά μας στην ΑΟΖ/υφαλοκρηπίδα.
Εάν αυτό δεν το δέσουμε, τότε μην έχουμε αυταπάτες, ποτέ δεν θα λυθεί. Όσο περνάει ο καιρός οι διεκδικήσεις θα βαθαίνουν και τα τετελεσμένα θα είναι σε βάρος μας, το είδαμε με το Κυπριακό. Η κυβέρνηση πανηγύριζε για τη δήθεν ήρεμη συμπεριφορά της Τουρκίας και ένα μήνα μετά ανοίγει τα Βαρώσια. Ο Μητσοτάκης πρέπει να παγώσει τη διαδικασία (σσ για τελωνειακή ένωση) αν ο Ερντογάν υλοποιήσει τις απειλές του για τα Βαρώσια.
Η κυβέρνηση οδηγεί τον τόπο σε τετελεσμένα που οδηγούν σε πολύ χειρότερες συνθήκες για τα εθνικά μας συμφέροντα. Δεν αρκεί να λέμε είμαστε αλληλέγγυοι στην Κύπρο, αυτό έλειπε. Η Ελλάδα πρέπει να θέσει συγκεκριμένα προτάγματα. Δεν μπορεί η ΕΕ να συζητά την αναθεώρηση της τελωνειακής ένωσης σαν να μην συμβαίνει τίποτα, την ώρα που η Τουρκία δημιουργεί νέα τετελεσμένα στην Κύπρο.